Domus Dorpatensis

Teaduse ja Kultuuri Sihtasutus Domus Dorpatensis (ladina keeles "Tartu Maja", lühendatult DD Sihtasutus) on valitsusväline Eesti vabaühendus.

Domus Dorpatensise asutasid 2002. aastal Bonni ülikooli professor Anton Axel von Rücker, Columbia ülikooli professor Jenik Radon ja Balti Ehitismälestiste Edendamise Ühingu esimees Nils Hollberg.

2011. aastal nimetati SA Domus Dorpatensis Tartu ja Tartumaa aasta MTÜks. Sihtasutuse asutaja Anton Axel von Rücker on Tartu medali kavaler.

Domus Dorpatensise juhatuse liikmed on Martin A. Noorkõiv (tegevjuht), Triin Mirjam Tark, Reelika Alunurm ja Heiki Tamm.

Sihtasutuse eesmärgid ja tegevus 
SA Domus Dorpatensis eesmärk on teaduslike, ühiskondlike ja kultuurialaste teadmiste toetamine ja levitamine.

Selle eesmärgi saavutamiseks on SA Domus Dorpatensis välja töötanud tasuta mitteformaalse õppe programmi DD Akadeemia. Programm arendab tudengitest tulevasi ühiskondlike muutuste eestvedajaid, kes lähtuvad avatud ühiskonna kontseptsioonist. DD Akadeemia innustab noori võtma sihiks ühiskonna arendamise ning annab selleks vajalikud teadmised ja kogemused. Koolitusprogramm kasutab interaktiivseid meetodeid ning selles õpitakse väitlust, enesejuhtimist, meeskonnatööd, süsteemset mõtlemist, eestvedamist ja palju muud. 2019. aastast alates tegutseb programm ka lisaks Tartule Riias.

Alates 2018. aastast on SA Domus Dorpatensise all tegutsenud strateegiakonsultatsiooni teenuseid pakkuv DD StratLab. Sel tegevussuunal aitab SA Domus Dorpatensis avaliku ja kolmanda sektori organisatsioonidel disainida arengukavade ning muude strateegiate loomise protsesse ja neid läbi viia.

Aastal 2022 käivitas SA Domus Dorpatensis uue Demokraatia Arendamise Keskuse koostöös Vabaühenduste Liidu, Eesti Koostöö Kogu, Tartu Ülikooli Johan Skytte poliitikauuringute instituudi, Rohetiigri Sihtasutuse ning Arvamusfestivali MTÜga. Keskus hakkab koos partneritega tegutsema kolmes suunas: 1) demokraatiaalase uurimistegevuse edendamine; 2) demokraatiaalase avaliku arutelu käivitamine; 3) demokraatlike institutsioonide otsene arendamine.

Kogukonna arendaja stipendium 
Aastatel 2005-2011 andis SA Domus Dorpatensis välja kogukonna arendaja stipendiumi, mille suurus oli 1000 eurot.

Stipendiaadid 

 2005 Aare Hõrn ja Eha Paas
 2006 Mart Hiob
 2007 Virve Kluust
 2008 Aino Kiiver ja Astra Kittus
 2009 Irina Golikova ja Tiina Heidemann
 2010 Carmen Ott
 2011 Anneli Anijärv

2011. aasta lõpust tegutseb Domus Dorpatensise hoones ka mittetulunduslike organisatsioonide ühiskontor DDHUB.

Praegused ja endised nõukogu liikmed

Praegused nõukogu liikmed 
 Dr Kristiina Tõnnisson (nõukogu esimees), Tartu Ülikooli Johan Skytte poliitikauuringute instituudi juhataja
 Birte Schellmann, Lüneburgi linna esindaja
 Pirkko Valge, Heateo Sihtasutus
 Maie Kiisel, Tartu Ülikooli Sotsiaalteaduslike Rakendusuuringute Instituudi analüütik
 Verni Loodmaa, Eesti Hotellide ja Restoranide Liidu esimees
 Age Tomson, Eesti Noorsootöö Keskus
 Mariann Raisma, Tartu Ülikooli muuseumi direktor
 Piret Talur, Tartu linnavalitsuse noorsooteenistuse juhataja

Auliikmed 
 Prof dr Anton Axel von Rücker, asutaja; Bonni ülikooli immunoloogia professor
 Prof dr Jenik Radon, Rahvusvahelise õiguse professor (Columbia Ülikool, New York)
 Nils Hollberg, Balti Ehitusmälestiste Edendamise Ühingu esimees
 Prof dr Marju Lauristin, Tartu Ülikooli sotsiaalse kommunikatsiooni professor
 Prof dr Tõnu Lehtsaar, religioonipsühholoogia professor

Endised nõukogu liikmed 
 Prof dr Anton Axel von Rücker, asutaja; Bonni ülikooli immunoloogia professor
 Prof dr Jenik Radon, Rahvusvahelise õiguse professor (Columbia Ülikool, New York)
 Nils Hollberg, Balti Ehitusmälestiste Edendamise Ühingu esimees
 Andrus Ansip, Eesti Vabariigi peaminister, Tartu linna endine linnapea
 Prof dr Jaak Aaviksoo, Eesti Vabariigi haridusminister
 Michael Gallagher, Legal Advocacy Foundation'i direktor
 Dr Erki Tammiksaar, Karl Ernst von Baeri muuseumi direktor
 Prof dr Marju Lauristin, Tartu Ülikooli sotsiaalse kommunikatsiooni professor
 Prof dr Tõnu Lehtsaar, religioonipsühholoogia professor
 Dr Kaido Soom, praktilise usuteaduse lektor
 Ulrich Mädge, Lüneburgi linnapea
 Henning von Wistinghausen, endine Saksamaa Liitvabariigi suursaadik Eestis
 Prof dr Richard Villems, Eesti Teaduste Akadeemia president
 Prof dr Peeter Tulviste, Eesti Teaduse Akadeemia asepresident
 Dr Kalev Kukk, peaministri nõunik
 Urmas Klaas, Riigikogu liige ja SA Kultuurileht nõukogu liige
 Prof dr Wolfgang Drechsler, Tallinna Tehnikaülikooli riigiteaduse õppetooli juhataja
 Prof dr Klaus Hackenberg, Saksa-Balti Arstide Seltsi esindaja
 Prof dr Wolfgang Haße, lastekirurgia professor, Saksa-Balti Arstide Seltsi esindaja
 Dr Martin Grabert, Euroopa Teadus- ja Tehnikaalase Koostöövõrgu COST direktor
 Dr Armin von Ungern-Sternberg, SA Hertie (Gemeinnützige Hertie Stiftung)
 Frank Borchers
 Urmas Viilma, EELK konsistooriumi kantsler
 Jüri Sasi, Tartu abilinnapea
 Dotsent Mart Noorma, Tartu Ülikooli loodus- ja tehnoloogiateaduskonna õppeprodekaan
 Hille Hinsberg
 Jaan Aps, Heateo Sihtasutus
 Tiia Teppan, Tartu Linna abilinnapea
 Erik Puura, Tartu Ülikooli arendusprorektor

Viited

Välislingid 
 Domus Dorpatensise koduleht
 Domus Dorpatensise videokanal Vimeos
 "SA Domus Dorpatensis aasta stipendiaat on Carmen Ott" Viimsi Teataja / Delfi, 8. detsember 2010
 Anu Villmann. "Inkubaator ärgitab pärnakaid ideid jagama" Pärnu Postimees, 20. aprill 2012
 Kristiina Kruuse. "Tartu vabaühendused said ühiskontori" Postimees, 13. detsember 2011

Eesti sihtasutused
Tartu organisatsioonid